Иахьеи уаҵәи европатәи ахеилак Бриуссель еизаны, арҭбаара апакет иахәаҧшуеит, апакет иалоуп 10 ҳәынҭқаррак. Арҭбаарала иазҧхьагәаҭоуп Қырҭтәыла Евроеидгыла алаларазы акандидат астатус анашьареи, Украинеи Молдовеи, иара убас Мраҭашәаратә Балканқәа атәылақәеи рҟны алалара иадҳәаланы аиҿцәажәарақәа ралагареи.
Евроеидгыла иалоу 27 аҳәынҭқаррақәа рлидерцәа аӡбара рыдыркылароуп аконсенсус ашьаҭала. Европатәи ахеилак аҵыхәтәантәи аӡбара аанацҳауеит ҩымштәи асаммит аан.
Ҧхынгәы 12 рзы Евроеидгыла атәылақәа рдәныҟатәи аусқәа рминистрцәа еизеит. Арҭбаара иазку аихшьаала ишану ала, «Европатәи ахеилак абҵара 8 рзы Еврокомиссиа Қырҭтәыла иадҳәаланы иҟанаҵаз абжьагара иазҧхьагәанаҭоит, ари азҵаара ахәаҧшра иахыццакуеит».